ہمدرد نونہال

ماہنامہ ہمدرد نونہال کراچی، پاکستان سے شائع ہونے والا اردو زبان میں بچوں کا ایک جریدہ ہے جسے ہمدرد فاؤنڈیشن پاکستان کے بانی حکیم محمد سعید نے کراچی سے جاری کیا۔ یہ ماہنامہ جولائی 1953ء سے تا حال جاری ہے۔

 اجرا و مقاصد 
ماہنامہ ہمدرد نونہال 1953ء میں ہمدرد فاؤنڈیشن پاکستان کے بانی حکیم محمد سعید نے کراچی، پاکستان سے جاری کیا۔ اس جریدہ کے قیام کا مقصد بچوں میں ادب اور کتب بینی کا فروغ، بچوں کے اخلاق و کردار کو سنوارنے اور ان کی صحیح خطوط پر تعلیم و تربیت تھا۔ص 82، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 مدیران 
اس جریدے کے ابتدائی مدیران میں فریدہ ہمدرد، ثریا ہمدرد تھیں۔ 1960ء کی دہائی میں معروف ادیب مسعود احمد برکاتی پہلے معاون مدیر اور پھر مدیر بنے، بعد میں مدیر اعلی بن گئے اور اپنی  وفات تک (2017ء) ہمدرد نونہال کے مدیر رہے۔ موجودہ صدرِ مجلس ہمدرد فاؤنڈیشن پاکستان کی سربراہ سعدیہ راشد ہیں جب کہ مدیرِ اعلیٰ محمد سلیم مغل ہیں۔ یہ جریدہ اپنی اولین اشاعت سے اب تک کامیابی سے مسلسل جاری و ساری ہے۔

 مزید دیکھیے 
 فہرست اردو رسائل برائے اطفال
 ہمدرد صحت
 ہمدرد اخبار

 حوالہ جات 

زمرہ:اردو رسائل
زمرہ:اردو زبان میں رسالے
زمرہ:پاکستان سے شائع ہونے والے بچوں کے رسائل
زمرہ:پاکستان میں 1953ء کی تاسیسات

زمرہ:پاکستانی رسائل و جرائد
زمرہ:پاکستانی ماہنامہ رسالے
زمرہ:1953ء سے شائع ہونے والے رسالے